ስለዚህም በተደጋጋሚ ጊዜ የመከላከያ ኃይል እያገዘ፣ የክልሉ ፀረ ሽብር ኃይል እየረዳ ብዙዎች እጃቸውን እንዲሰጡ ተደርጓል፡፡ አንዳንዶቹም በራሳቸውም የማያዋጣ መሆኑን ሲያወቁ ወደ መንግሥት እየተቀላቀሉ ነው፡፡ ይህ በዚህ እንዳለ ደግሞ በ2008 ዓ.ም. የተፈጠረው ጉዳይ አለ፡፡ ይህ ሲከሰት አካባቢው ለዚህ የተመቸ ስለሆነ ከዚህ ከከተሞች አካባቢም ያኮረፈው በሙሉ ወደነዚህ አካባቢዎች መሰባሰብ ጀመረ ማለት ነው፡፡ ወደ እነዚህ አካባቢዎች ተሰባሰበ፡፡ እነዚህን ኃይሎች ለመነጠል በተደረገው ጥረት በርከት ያሉ የፀረ ሰላም ኃይሎች፣ ተደናግረውም የወጡ እንደገና ደግሞ ቅድም ስለው በነበረው በእርስ በርስ መገዳደልም ከሕግ ርቀው የነበሩ ሰዎች ዱር ገደሉን ይዘናል ማን ይነካናል ብለው በዱር በገደል የነበሩ ነፍስ የገደሉ ሰዎች፣ ከዚያም ባንዳዎችና በሻዕቢያ ተላላኪነት የመጡ የግንቦት ሰባትና የመሳሰሉት ድርጅቶች አካላት ነበሩ፡፡ እነዚህ አብረው እየተቀላቀሉ ነበር፡፡ እነዚህን ለይተን ለማጥራት ነው ጥረት የተደረገው፡፡
